Beloning uitgeloof ná plaasmoord | Maroela Media
Emslie, sy vrou, dr. Mariëtte Emslie (55), en die egpaar se dogter, Barbara (19), 'n eerstejaar mediese student aan Tukkies in Pretoria, is Woensdagaand omstreeks 20:00 deur vier gewapende mans op die egpaar se plaas in die Afguns-omgewing aangeval. Mariëtte is 'n algemene praktisyn op die dorp en Werner was 'n geliefde boer en doktor in bedryfsgesondheid.
Werner is summier doodgeskiet terwyl hy buite sy huis op die stoep gesit het. Mariëtte is in haar lewer geskiet en moes met 'n helikopter na die Muelmed-hospitaal in Pretoria gebring word. Haar toestand was teen Dinsdag stabiel. Barbara is nie tydens die aanval ernstig beseer nie.
Niemand is nog in verband met die voorval in hegtenis geneem nie. Die Lephalale-polisie ondersoek 'n plaasmoordsaak. Die ondersoek duur voort.
Die Hertiage Protection Group (HPG) het Dinsdag gesê die beloning van R25 000 is deur die Emslies se familie goedgekeur. HPG het 'n beroep op die publiek gedoen om 'n pamflet van die beloning wyd op sosiale media te deel. Die pamflette sal ook in die omliggende gebiede per hand versprei word.
Mense met inligting wat HPG en die polisie in die ondersoek kan bystaan, word versoek om Sakkie Louwrens by 071 798 7954 of Cornelius Tumo by 083 598 9654 te bel.
Wanneer 'n polisieman vermoor word hoes die belastingbetaler indien 'n beloning uitgeloof word. Wanneer 'n boer vermoor word en 'n beloning word uitgeloof word dit betaal deur die slagoffer se familie en/of die publiek.
Nog nie eenkeer gehoor dat n minister of iemand vd regering die naasbestaandes v n plaasmoord besoek het nie! Maar o wee! As n jong dief uit onnoselheid v n bewegende bakkie af spring en sy nek breek word daar sommer n huis weg gegee!! Hoe is daai vir regverdigheid!? Ek vra maar net?!
Ons blankes moet nou begin aanvaar ons is n nul op n kontrak in SA.. Paddas in n kokende pot verseker. Ons kan net vlug of onsself beskerm, niemand anders gaan dit doen.
Ek glo ons moet al hierdie misdade en moorde direk aan Sky News aanstuur en BBC News sodat die Wereld kan sien wat tans in Suid Afrika aan die gang is. Geen Bystand vanag die Regering af nie.